**Ұйымдастырылған іс-әрекет тақырыбы: «Ертегілер еліне саяхат»**

**Мақсаты:**

**Білімділік:**Ертегі кейіпкерлерін атай білуге,геометриялық пішіндерді ажыратуға үйрету.

**Дамытушылық:** Сурет бойынша сөз жұмбақ шешуге,ойлау,сөйлеу қабілетін дамыту.

**Тәрбиелік:** Ұқыптылыққа,достыққа тәрбиелеу.

**Әдіс-тәсілдер:** Ойын технологиясы,монтессори технологиясы,мнемотехника

**Көрнекіліктер:** Суреттер, аудио жазба,геометриялық пішіндер,автобус,қақпа,дәнді дақылдар,кемпірқосақ сенсорлық блоктары.

**Ұйымдастаралған іс- әрекеттің барысы:**

**Тәрбиеші:**Сәлеметсіздер ме,балалар!Балалар айтыңдаршы қазір жылдың қай мезгілі?

**Балалар:**Қазір жылдың қыс мезгілі.

**Тәрбиеші:** Жыл мезгілінде болатын ауа райының табиғи құбылыстарын әуен арқылы тыңдап көрейік.

**Тәрбиеші**: Мына дыбыс қайдан шығып жатыр ? (музыка әуенімен тышқан кіріп келеді)

**Тәрбиеші:**Балалар бізге қонақ келген сияқты.Алдымен қонақпен амандасып алайық.

**Балалар:** Сәлеметсіз бе!

**Тышқан:** Сәлеметсіздер ме,балалар!

**Тәрбиеші:** -Тышқан сен мұнда қайдан тап болдың?

**Тышқан:** Балалар мен осында қысқы азығымды жинап жүріп дорбамды қайда қойып кеткенімді табалмай қалдым.Маған көмектесесіңдер ме?Мен орманға оралуым керек.Достарым мені іздеп қалған болар.Маған сендердің көмектерің керек.

**Тәрбиеші**:Балалар тышқанға көмектесеміз бе?

**Балалар:** Иә.

**Тәрбиеші**: Міне сенің дорбаң,алағой.Енді біз сені орманға алып барайық.

Балалар біз орманға бару үшін көлік қажет болады.Қандай көлік түрімен барамыз?

**Балалар:** Автобуспен барайық.

**Тәрбиеші:** Жарайсыңдар балаларендеше автобуспен орманға барайық.Қәне билеттеріңді алыңдар,бәріміз автобусқа отырайық. Автобуста отырғанда орнымыздан тұруға болмайды.

**Балалар:**Алақай автобусқа отырамыз.

**Тәрбиеші:**Балалар біз жолымызды қысқарту үшін «Ертегілер» әнін айтайық

**Тәрбиеші:** Ой, балалар алдымызда көл бар сияқты.Қәне тоқтайық.

**Тышқан:** Мен өткенде көпір бар еді.Көпір құлап қалыпты.Ой,ой,ой енді көлден өту үшін көпір құрастыруымыз қажет.

**Тәрбиеші:**-Қараңдаршы,мында белгі бар сияқты.

*«Көпірден абайлап өт!»*

Ендеше біз тышқанға көмектесейік,көпір құрастырайық.

(жан-жағына қарап пішіндерді тауып алады)

**Балалар:** Міне, сиқырлы пішіндерді тауып алдық,белгі бойынша осы пішіндерден көпір құрастырайық.

**Ойын: «Пішіндерден көпір құрастыр»**

**Тышқан:** Рахмет балалар!Көпірде дайын,енді орманға барайық.

**Тәрбиеші:** Автобусты осында қалдырып,саяхатымызды одан әрі жалғастырайық.

- Қараңдаршы балалар мында қақпа бар сияқты.

**Тышқан:** Балалар бұл қақпадан кіру үшін мына суреттегі сөзжұмбақты шешуіміз қажет

**Балалар:** «Отансыз адам,ормансыз бұлбұл»

**Тәрбиеші:**Жарайсыңдар балалар енді қақпамыздан кіруге болады.Бұл қақпа орманға кіретін есік екен.Қәне бәріміз бірге орманға кірейік.

**Тәрбиеші:**Балалар ұзақ жолдан шаршаған боларсыңдар,бөрененің үстіне отырыңдар кішкене демалайық.

Балалар біз ертегі әлеміне тап болдық.

**Тышқан:** Ой,ой,ой менің үйшігім құлап қалыптығо.Енді не істеймін?Достарымда жоқ,жалғыз өзім үйшікті қалай құрастырамын?

**Тәрбиеші**:Балалар сонда біз қай ертегі әлеміне келгенбіз.

**Балалар:** «Үйшік»

**Тәрбиеші:** Жарайсыңдар балалар,дұрыс айтасыңдар.

**Тышқан:** Ой мында бір қорап бар сияқты, хат қалдырып кетіпті.Бірақ мен оқи алмаймын.

**Тәрбиеші:** Мен оқып берейін «Тышқан мен сенің үйшігіңді құлатып,достарыңды сиқырлап кеттім.С/М Мыстан әжей

Балалар тышқанның үйшігін құлатып,достарын сиқырлап кетіпті.Біз тышқанның үйшігін құрастырып берейік.

**Тәрбиеші:** Балалар ең алдымен кейіпкерлерді оятайық ол үшін тіл ұстарту жаттығуын жасаймыз.

Ян- ян- ян қорқақ қоян

Кі -кі -кі қу түлкі

Қа- қа -қа бақылдауық бақа

Қыр- қыр -қыр көкжал қасқыр

Ю -ю -ю қорбаңдаған аю

**Балалар:** Бетперделер киеді

**Тәрбиеші:** *Таңмен көзін ашады*

*Әлемге нұрын шашады*

**Түлкі:** *(күн)*

**Қоян:** *Еңбектің наны тәтті,*

*Жалқаудың жаны тәтті.*

***Бақа:*** *Бақа,бақа,балпақ,*

*Басың неге жалпақ?*

*Темір телпек көп киіп*

*Басым содан жалпақ*

***Қасқыр:*** *Досы көпті жау алмайды.*

*Дос болсаң берік бол,*

*Досыңа серік бол.*

**Балалар:** үйшікті құрастырады.

**Тышқан:**Жарайсыңдар балалар.Сендерге көп рахмет.Менің үйшігімді құрастырып бердіңдер.Енді мен сіздерге тамақ әзірлеп берейін,қарындарың ашқан болар. *(дорбасын ашады)*

Ой балалар менің қысқы азығым деп жинаған дорбамның ішіндегі дәнді дақылдар араласып кетіпті.Маған көмектесіңдерші!

**Тәрбиеші:** Ендеше балалар түстер арқылы үш топқа бөлінеміз.

**Тышқан:** Балалар енді сендер маған дәнді дақылдарымды ажыратып беріңдер,достарымды қоректендірейік.Маған тағыда заманауи үй құрастырып беріңдер.

**Ойын: «Дақылдарды ажырат»** дәнді дақылдарды ажыратамыз.

**Ойын: «Қорегін тап»** тышқанның достарын қоректендіреміз.

**Ойын: «Кемпірқосақ сенсорлық блоктары»** заманауи үйді құрастырамыз

**Қорытындылау**

-Бізге не қонаққа келді?

-Біз қайда келдік?Немен келдік?

-Қандай кедергіге тап болдық?Одан қалай өттік?

-Не құрастырдық?

-Қандай ойын ойнадық?

**Тәрбиеші:** Балалар тышқанды орманға алып келдік,үйшігін құрастырып бердік енді бақшамызға оралайық.

**Тышқан:** Рахмет балалар,сендер болмасаңдар мен орманға жалғыз өзім келе алмайтын едім.Үйшігімді құрастырып бердіңдер.Сендерге ризамын.Жүгері дәнінен жасалған тәтті тағам сендерге,апайларыңа беремін,бақшаға оралғасын сендерге береді.Достық көмектеріңізге рахмет.Сау болыңдар.

**Тәрбиеші**:Жарайсыңдар балалар.Бүгін біз тышқанға көмектесу арқылы достығымыз нығая түсті.Бір отбасының балаларындай жақсы нәтиже көрсеттік.Сендерге ризамын.Балалар ұзақ жол жүреміз бақшаға оралайық,бәріміз автобусқа отырамыз.